cyanic-selkie/wikianc huggingface dataset:
Toril
Historia
Toril fue creyau en lo sieglo XVI. Perteneixió a la Vereda de Teruel en lo sieglo XVII y a lo Correchimiento d'Albarrazín entre 1711 y 1833. En 1845 s'unió a Masegoso en un solo municipio.
Fusión nucleyar
O nuevo nuclio tien una masa menor que a suma d'as masas d'os dos nuclios fusionaus. Ixa esferencia de masa ye librada en forma d'enerchía. A enerchía que se libra ye diferent en función d'os nuclios que s'aunen y d'o producto d'a reacción. A cantidat d'enerchía librada ye dada por a fórmula E = mc², an m ye a esferencia de masa observada en o sistema (ye decir, a esferencia entre a masa dimpués d'a fusión y a masa antes d'as mesma) y "c" ye a velocidat de propagación d'a luz en o vuedo (300.000 km/s).
Os nuclios atomicos tienden a repeler-se porque son cargaus positivament, de traza que contra mas amanaus sigan mas fortal será a fuerza repulsiva. Pero tamién escayeix unatro proceso: bi ha fuerzas nucleyars d'atracción que son muit fortals en distancias muit chicotas. Isto fa que a fusión nomás se pueda dar en condicions de temperatura y presión muit grans que permitan compensar a fuerza de repulsión. A temperatura elevada fa que aumente l'achitación termica d'os nuclios, o que los puede lebar a lo efecto túnel. Ta que isto escayeixca s'amenistan temperaturas d'a orden de millons de kelvins. O mesmo efecto se puet producir si a presión sobre os nuclios ye muit gran, aforzando-los a estar muit amanaus.
As necesidaz minimas ta producir a fusión se dicen Criterios de Lawson, y son criterios de densidat ionica y tiempo minimo de confinamiento necesario.
A reacción de fusión mas sencilla (ye decir, a que requiere menos enerchía) ye a d'o deuterio y o tritio que se fusionan fendo helio.
Bud Spencer
Bud Spencer, nombre artistico de Carlo Pedersoli, fue un actor, guionista, productor cinematografico, cantaire, compositor y esportista italiçan, naixito de Nápols o 31 d'octubre de 1929 y muerto en Roma o 27 de chunio de 2016. Prencipió como actor en primeras d'os anyos 1950 y partecipó en cuantos spaghetti western a sobén con Terence Hill en cintas como Dio perdona... Io no! (1968), as dos primeras d'a trilochia de Trinidat: Lo chiamavano Trinità (1970) y Continuavano a chiamarlo Trinità, (1971) entre d'atras.
Como esportista estió un destacato nadador que fue campión italiano de 100 metros libres siet vegatas consecutivas, fue o primer nadador italiano en baixar d'o minuto en ixa preba, partecipó en tres Chuegos Olimpicos (Helsinki 1952, Melbourne 1956 y Roma 1960), y gano bells medallas en os Chuegos d'o Mediterraneo, a mas a mas en o suyo club de natación tamién fue chugador de waterpolo.
Gèsturi
Gèsturi (Gèsturi en sardo; Gesturi, en italiano y oficialment) ye una comuna sarda en a provincia italiana de su Campidanu de Mesu y rechión de Cerdenya, que feba parte de l'antigo reino de Cerdenya.
A suya población ye de 1.390 habitants en una superficie de 46,87 km², con una densidat de población de 30,51 hab/km².
Cheografía
A localidat de Gèsturi ye situata a 319 metros d'altaria sobre o livel d'a mar.
Arcipestrau de Carinyena-Muel
L'arcipestrau de Carinyena-Muel ye un arcipestrau de l'archidiocesi de Zaragoza que incluye 27 parroquias situadas en as comarcas de Campo de Carinyena, Comarca Central, Campo de Carinyena, Campo de Daroca, Comunidat de Calatayú, Campo de Belchit y Val de Xalón.
Parroquias
Perteneixen a l'arcipestrau de Carinyena-Muel as siguients parroquias:
Penya Tajada
Penya Tajada ye un mont de 1.383 metros d'altaria situau en a provincia de Teruel, en o municipio de Loscos.
En a suya cima bi ha un vértiz cheodesico.
Sauvatèrra de Comenge
Sauvatèrra de Comenge (Sauvatèrra de Comenge en occitán, Sauveterre-de-Comminges en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
A suya población ye de 720 habitants (1999) en una superficie de 30,52 km², con una densidat de población de 23,59 hab/km².
Ermita de Santa Barbara
Ermita de Santa Barbara puet fer referencia a:
Apogon imberbis
O salmonet reyal (Apogon imberbis (Linnaeus, 1758) ) ye una especie de peix d'a orden d'os Kurtiformes y familia Apogonidae que se troba en l'Atlantico oriental y en a Mar Mediterrania: dende Portugal (incluyindo Azores) dica Marruecos y lo Golfo de Guinea.
Pedracho
Pedracho ye un mont de 1.428 metros d'altaria situau en a sierra de la Costera, en a provincia de Teruel, en o municipio de Rillo.
En a suya cima bi ha un vértiz cheodesico.
Mullus barbatus
O salmonet fanguero (Mullus barbatus (Linnaeus, 1758) ) ye una especie de peix d'a orden d'os Perciformes y familia Mullidae que habita en a Mar Mediterrania, en l'oceano Atlantico dende Escandinavia dica Senegal, y en a Mar Negra.
Ermita de Sant Salvador
Ermita de Sant Salvador puet fer referencia a:
Ermita de Sant Cristofo
Ermita de Sant Cristofo puet fer referencia a:
Semiac e Blaishon
Semiac e Blaishon (Semiac e Blaishon en occitán, Séméacq-Blachon en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.
A suya población ye de 178 habitants (1999) en una superficie de 10,92 km², con una densidat de población de 16,30 hab/km².
J.R.R. Tolkien
John Ronald Reuel Tolkien (dimpués clamau Ronald por toda a chent) naixió lo 3 de chinero de 1892 en Bloemfontein, Sudafrica, y morió lo 2 de setiembre de 1973 en Oxford, Anglaterra. Estió un famoso filologo y escritor anglés de fantesía epica.
Ye conoixiu por estar l'autor de O Hobbit, O Sinyor d'os Aniellos (1954-55) (obra que li fería famoso) y O Silmarillion (publicada postumament en (1977) por o suyo tercer fillo, Christopher Tolkien. Istas tres obras contan a mitolochía d'una tierra leixana d'a que O Silmarillion sería la primera parti, O Hobbit a segunda y O Sinyor d'os Aniellos a tercera. O Silmarillion se publicó postumament porque l'editor no li quereba publicar o libro a Tolkien dau o escaso formato comercial d'o mesmo.
Tolkien teneba conoixencias de luengas antigas (estió dende 1925 dica 1945 profesor d'anglosaxón en a Universidat d'Oxford), y ixo ye present en a suya obra con a invención d'os idiomas sindarin y quenya, luengas artificials ta os personaches d'as suyas obras.
Jamie Foxx
Eric Marlon Bishop, d'o suyo nombre artistico Jamie Foxx, ye un actor y cantaire de rhythm and blues estausunidense, naixito o 13 d'aviento de 1967 en Terrell (Texas).
Premios
Jamie Foxx recibió un premio Oscar a o Millor Actor en 2004 por o suyo papel como Ray Charles en a cinta Ray, de Taylor Hackford (estió o tercer actor de raza negra en recibir iste premio, dimpués de Sidney Poitier y Denzel Washington). Por ista cinta recibió amás un Premio BAFTA a o Millor Actor (2005) y un Globo d'Oro a o Millor Actor de Musical u Comedia (2005).
Arcipestrau de Daroca
L'arcipestrau de Daroca ye un arcipestrau de l'archidiocesi de Zaragoza que incluye 28 parroquias situadas en as comarcas de Campo de Daroca y Comunidat de Calatayú.
Parroquias
Perteneixen a l'arcipestrau de Daroca as siguients parroquias:
Malaisia
Malaisia ye un país y estato situato a o sudeste d'Asia. Tien dos partis desalpartadas por a mar d'a China Meridional: Malaisia Peninsular en a peninsula Malaya, rodiata a o norte por Tailandia y a o sud por Singapur; y Malaisia de l'este, a parti norte d'a isla de Borneo, rodiata por o sud d'Indonesia y rodiando de raso o chicot enclau de Brunei enta o norte. Malaisia ye un d'os miembros establidors de l'Asociación de Nacions d'o Sudeste Asiatico.
Raquel Meller
Francisca Marqués López (Tarazona, 10 de marzo de 1888 – Barcelona, 26 de chulio de 1962), mas conoixita por o nombre artistico Raquel Meller estió una cantaire, cupletista y actriz aragonesa. Se diz que estió l'artista espanyola con mas exito internacional d'entre o sieglo XX. Ella estió qui cantó a versión orichinal de buena cosa de cancions espanyolas bien famosas, como La violetera u El relicario. D'entre os anyos vinte y os trenta d'o sieglo XX estió famosa y almirata como una estrela internacional.
Su pai yera aragonés y su mai d'a Riocha. Estando ella muit chica se tresladoron t'a o lugar riochán d'Inestrillas an que su pai treballaba de ferrero. Dimpués de bels anyos, a suya familia se tresladó ta Barcelona, pero ella remanió en A Riocha, baixo a tutela d'una tía materna, dica que se reunió con a suya familia que s'heba instalau en o barrio d'o Poble Sec de Barcelona. A choven Francisca treballó en un taller de confección frecuentau por artistas de teatro, y estió ta par d'alavez cuan conoixió a la cantaire Marta Oliver. Baixo o suyo popiellache, Francisca debutó en o salón La gran Peña en febrero de 1908, con o nombre artistico de La Bella Raquel. Poco dimpués modificó iste nombre, adhibindo-ie o sonoro apelliu Meller, diz que como recuerdo de l'amor que sentiba por un hombre alemán. O 16 de setiembre de 1911, Raquel Meller fa o suyo gran debut en o Teatro Arnau de Barcelona. Fue por ixas envueltas cuan cantaba La violetera u El relicario, dos piezas composatas por José Padilla Sánchez que la facioron muit conoixita.
Solomon and Sheba
A cinta s'ambienta en o sieglo X aC mientres o reinau d'o principe Salomón en l'antigo reino d'Israel (mas que mas en Cherusalem) y conta la historia d'os amors entre Salomón y la mitica reina de Saba, que plega en Israel con a intención de destruyir o reino en alianza con o faraón de l'Antigo Echipto pero que remata enamorando-se de Salomón y convertindo-se ella y lo suyo pueblo a lo chudaísmo. Solomon and Sheba se filmó en o barrio de Val d'Espartera en a ciudat de Zaragoza (Comarca Central, Aragón) y en a ciudat de Madrit y en Manzanares el Real, San Martín de la Vega y Monesterio d'El Escorial (Comunidat de Madrit). Recibió bel premio y nominación a premios cinematograficos menors.
Districto de Montroulez
O districto de Montroulez (en bretón arondisamant Montroulez, en francés arrondissement de Morlaix) ye un districto d'o departamento francés de Finisterre y rechión de Bretanya.
A suya población ye de 126.898 habitants en una superficie de 1.319 km², con una densidat de población de 96 hab/km².
A capital d'o districto ye a subprefectura de Montroulez, y en fan parte 4 cantons y 59 comunas.
Emma Watson
Emma Watson (Emma Charlotte Duerre Watson), naixita de París (Isla de Francia, Francia) o 15 d'abril de 1990, ye una actriz britanica, muit conoixita internacionalment en interpretar a Hermione Granger en a serie de cintas Harry Potter.
Joaquín Pardinilla
Joaquín Pardinilla ye un musico y compositor aragonés naixiu de L'Aínsa en 1961.
Dende o escomencipio d'a suya carrera musical, fació parte de collas de musica folk como Viello Sobrarbe (fundau por Ánchel Conte), Os musicos d'as Cambras u Yebra. Tamién ha feito parte de bellas collas de jazz y blues (como La Plantación). Ha participau en buen amiro de produccions discograficas y ha compuesto musica y colaborau en audiovisuals, espectaclos de danza, teatro y monyacos. Asinas, ha alcompanyau a Amaral, José Antonio Labordeta, Eliseo Parra, Los Titiriteros de Binéfar, Miguel Ángel Berna, Gabriel Sopeña, Loquillo, El Silvo Vulnerado u Ángel Petisme. En zaguerías colabora cutianament con La Ronda de Boltaña y María José Hernández. Tamién ye o enfilador musical d'A Morisma de L'Aínsa que se fa cada dos anyos.
En 1999 publica o suyo primer disco solet, clamau Travesía. On planta la base d'o suyo propio estilo musical. Mas entadebant forma un quinteto (Joaquín Pardinilla quinteto), con o que graba o suyo segundo disco Mascún en 2002. En él afondeix en o concepto de folclor imachinario que combina aspectos d'a musica tradicional, o jazz y o rock. En 2007, o quinteto graba o disco en directo tetulau 13% vol..
Didelphis marsupialis
A sariga común (Didelphis marsupialis (Linnaeus, 1758) ) ye una especie de mamifero marsupial d'a orden d'os Didelphimorphia y familia Didelphidae que se troba dende lo nord-este de Mexico dica Bolivia.
Gùspini
A suya población ye de 12.517 habitants (2007) en una superficie de 174,73 km², con una densidat de población de 71,60 hab/km².
Cheografía
A localidat de Gùspini ye situata a 137 metros d'altaria sobre o livel d'a mar.
D'o suyo termin municipal fan parte os lugars de Montevecchio y Sa Zeppara.
Gonnos Fanàdiga
Gonnos Fanàdiga (Gonnos Fanàdiga en sardo; Gonnosfanadiga, en italiano y oficialment) ye una comuna sarda en a provincia italiana de su Campidanu de Mesu y rechión de Cerdenya, que feba parte de l'antigo reino de Cerdenya.
Cheografía
A localidat de Gonnos Fanàdiga ye situata a 185 metros d'altaria sobre o livel d'a mar.
D'o suyo termin municipal fa parte o lugar de Pardu Atzei.
Ucraína
Ucraína ye un país y estato que se troba situato en l'este de Europa (en a dita Europa de l'Este). A capital d'o país ye a ciudat de Kiev. Dica 1991, Ucraína feba parte d'a Unión Sovietica, como a clamata Republica Socialista Sovietica d'Ucraína, encara que con a disolución d'a Unión Sovietica Ucraína plegó en a suya independencia.
A suya población ye de 48.396.470 habitants (2002) en una superficie de 603.700 km², con una densidat de población de 80 hab/km². L'idioma oficial d'o país ye l'ucrainés, encara que o país tien una important minoría de fablants de ruso, y tamién se i charra rumano, polaco, bulgaro y atras luengas mas.
O país muga a lo norte con Belarrusia; a l'este y nord-este con Rusia; a l'ueste con Polonia, Eslovaquia y Hongría; a lo sudueste con Rumanía y a Republica de Moldavia; y a lo sud con a Mar Negra.
Etimolochía
Ucraína s'escribe en ucrainés y alfabeto cirilico Україна (Ukraína); y en ruso y alfabeto cirilico Украина. Un d'os significatos en eslau ye o de ‘territorio de muga’, que etimolochicament igual a la parola krajina. Atro significato posible ye o de "país".
En ucrainés moderno "країна" (kraína) significa "país".
Antiguidat
Cuan entramos en a historia, os primers pobladors bien conoixitos d'Ucraína son os escitas. Herodoto escribió sobre ellos en o sieglo V aC; seguntes tradicions locals replegatas por él, os escitas heban feito fuera a os cimerios que i viviban antes en o territorio, y que se'n fuoron ta Anatolia. Os dos pueblos, cimerios y escitas, yeran pueblos de luengas indoeuropeas, encara que recibioron influencias de l'antiga Grecia a traviés de Crimea.
Os escitas fuoron empentatos por os sarmatas, que yeran tamién iranians, ya a principios d'o sieglo IV aC. Os zaguers escitas formarán reinos residuals en Crimea y Dobrucha (Scitia Minor d'os romanos), estando o mas conoixito d'istos reinos o reino de Bosforania, en a redolata d'o Bosforo cimerio (l'actual estreito de Kerch), un reino que yera muit helenizato.
Os godos, un pueblo chermanico (plegato a la redolada dende a mar Baltica en prencipiar as invasions barbaras), s'establioron en a zona en primerías d'o sieglo III, entre diferents pueblos resultato d'o trestallamiento tribal sarmata: alanos, roxolans, chacigues, siraces, aorsos y atros. Os godos establitos en ixe inte en l'actual Ucraína esdevenioron ostrogodos u "godos de l'este", a diferencia d'os "godos de l'ueste" u visigodos, que s'heban establito en o territorio de l'actual Rumanía.
Alto u baixo en 374, os hunnos, dentroron en o territorio alano dende Asia. Os alanos se dividioron en diferents brancas y emigroron chunto con os hunnos u fuyindo d'os hunnos. Os hunnos cambeoron a estructura etnica d'o territorio ucrainés. Tot y que yeran una horda de muitos pueblos, n'i heba muitos que yeran d'a familia turquica, que charraban luengas turquicas. Os eslaus d'o norte d'Ucraína, un atro pueblo con una luenga indoeuropea, empecipioron as suyas migracions con os movimientos de población d'ista epoca.
Edat Meya
Dimpués d'a redota d'Atila encara quedaban ostrogodos en Crimea, y tamién alanos entre o Kubán y o Caucas. En l'actual Republica de Moldavia y zonas forestals d'o norte y este d'Ucraína bi n'heba pueblos eslaus, como os antos. A historia posterior d'Ucraína será una historia de luita entre pueblos sedentarios eslaus contra invasors turquicos nomadas que entraban periodicament en as planas ucrainesas dende Asia.
thumb|left|200px|Maidan Nezalezhnosti en Kiev.
En o terreno estepario d'o sud, centro y l'este d'Ucraína, os repuis de pueblos iranios s'asimiloron con os pueblos turquicos nomadas pa formar una nueva identidat etnica: os ditos (proto)bulgaros. Bi'n ha chacimientos arqueolochicos entre zaguerías d'o sieglo VI y primerías d'o sieglo VIII.
Entre zaguerías d'o sieglo VII y primerías d'o sieglo VIII apareixió un atro pueblo turquico en Ucraína, os gazaros, que arqueolochicament corresponden con a dita cultura de Salkov. Os hongaros, un pueblo vasallo d'os gazaros, ocupó Ucraína occidental y Moldavia.
L'imperio gazaro teneba una clase dirichent diferent a atros pueblos turquicos. Fomentó a sedentarización d'o suyo pueblo, a fundación de ciudatz y o comercio; teneban habilidat diplomatica y se convirtión a o chudaísmo. Dimpués de conoixer una prosperidat comercial desapareixioron por a presión conchunta d'os pazinacos, que l'invadiban dende l'este, y d'os eslaus orientals, que l'invadiban dende o norte y l'ueste, on bi n'heba prencipaus poderosos como o Prencipau de Kiev. thumb|right|250px|Mapa de la [[Rus de Kiev, en o sieglo VII. Mientres a Edat d'Oro de Kiev, o territorio d'a Rus de Kiev s'estendillaba por o norte de l'actual Ucraína, encara que tamién por l'ueste de l'actual Rusia y por Belarrusia.]]
Os pazinacos empentoron a os hongaros ta Panonia (alto u baixo l'actual Hongría) y s'establioron en Ucraína occidental. Os mesmos pazinacos yeran empetatos por un atro pueblo turquico, os uzos, y os uzos a la vegata yeran empentatos por os kipchaks u cumans. Estos pueblos turquicos farán siempre una falca entre os eslaus orientals y os griegos bizantins.
O reino kipchak despareixerá en o sieglo XIII por a conquiesta mongola. Se formará o Khanato d'a Horda d'oro por trestallamiento de l'imperio Mongol. Os mongols asimilatos a os turquicos quipchac esdevendrán tartaros, y prendrán a relichión musulmana.
Os vlacos de Moldavia, os polacos y os lituanos irán conquerindo tierras a os tartaros cuan estos dentren en decadencia. Os polacos deixarán que a zona d'o río Dnieper siga poblata por chents que defiendan a muga, con privilechios a truca d'os suyos servicios militars, alto u baixo como en as mugas con os moros en Castiella y Aragón en a Edat Meya. Alavez apareixe a palabra Ucraína, que en eslau significa "muga", "buega", a o mesmo estilo que en Castiella u Aragón as zonas buegants con os moros se clamaban Estremaduras. Ista población, con elementos tartaros, pero de predominancia eslava, devenirán os cosacos zaporizhians, que a diferencia d'os cosacos d'o Don, charraban ucrainés y no pas ruso. thumb|left|250px|Mugas internas d'a [[Unión Polaco-Lituana en 1619 con as mugas actuals: {{legend|hotpink|Reino de Polonia}} {{legend|lightpink|Ducau de Prusia, feudo polaco}} {{legend|plum|Gran Ducau de Lituania}} {{legend|lightgrey|Ducau de Curlandia, feudo lituano}} {{legend|darkgrey|Livonia}}]]
En os millors tiempos d'a Unión Polaco-Lituana ye cuan se produce a desparición d'os tres grans pueblos eslaus orientals. Os rusos son fuera d'ista unión y tienen una historia y tradición politica diferent. En 1569 se produz a deseparación entre ucraineses y belarrusos, cuan os primers pasan a pender en Polonia y os segundos siguen pendendo en Lituania. Os belarrusos levan asociatos con os lituanos mas de dos sieglos.
En o sieglo XVII os cosacos d'o sud de Kiev y d'o Dniéper se rebelan contra la dominación polaco-lituana y empecipia un periodo en que a influencia de Rusia ye mas gran por cada vegada.
Expansión rusa enta o sud y surueste
En o nord-este de l'actual Ucraína os rusos van conquerindo territorios a os tartaros a poquet pa asegurar a suya muga sud. Os rusos organizan en a rechión de Khárkiv unas linias fortificatas y fan venir soldatos-colons. Este territorio se dirá Ucraína, (a “marca”, a “muga”), encara que os rusos li deciban mes bien Rusia Chicota, como prolongación d'a Gran Rusia centrata en Moscú. Os cosacos d'ista zona serán conoixitos como cosacos ucraineses a diferencia d'os cosacos d'o Don, y no son os mesmos cosacos que os zaporizhians d'o Dniéper u atros cosacos que yeran en a Unión Polaco-Lituana.
Baixo o reinato de Catarina II (1762-1796) a mayor parte d'a Ucraína actual pasa a fer parte de l'Imperio Ruso y tendrá consecuencias pa os cosacos y tartaros. Os otomans encomienzan una guerra en 1768 pero pocos anyos mes tarde os rusos conquieren Tauride y Crimea, entrando dimpués en Moldavia, Vlaquia y plegando dica Bulgaria. Por o Tractau de Kutchuk-Kainardji (16 de chulio de 1774) os otomans ceden a Rusia Azov, Kertch (cabo oriental de Crimea) y a costa entre o Dniéper y o Bug. O Khanato de Crimea, incluita a Tauride, esdevién un estato independient. thumb|300px|As tres [[particions de Polonia.]] O exito ruso fa procupar-se a os austriacos, que s'aligan con os prusianos y obtienen de Rusia en compensación o primer reparto de Polonia (1772). D'ista traza Austria prene una tierra etnicament ucrainesa, Galitzia Oriental, con capital en Lviv, y amés obtién de l'Imperio Otomán a zona norte de Moldavia, en parte habitata por ucraineses, y que dimpués esdevendrá Bucovina.
Os cosacos zaporizhians deixan de tener una posición marguinal que lis permite estar independients y as suyas libertaz esdevienen anacronicas. O zaguer atamán cosaco ha tenito que renunciar a lo suyo cargo en 1764. Once anyatas mes tarde as tropas rusas destruyen Sietch.
O ministro Potemkin encomienza una colonización con poblacions cristianas fundando Khersón en 1778 y Mariúpol en 1779. En 1783 Rusia s'annexiona o Khanato de Crimea y os otomans lo reconoixen como feito consumato. A colonización contina con a fundación de Sebastopol en 1784, Iekaterinoslav en 1786. En 1787 os otomans atacan l'Imperio Ruso pero pierden y os rusos ocupan Yedisán, plegando dica o río Dniéster, que por o Tractau de Iaşi en 1792 será a muga entre l'Imperio Ruso y l'Imperio Otomán.
O sieglo XIX en as arias de colonización d'o sud
Baixo os zars de Rusia, Ucraína esdevinió o granero de l'Imperio Ruso, con as famosas tierras negras (u chernozem). Ucraína tamién representaba a muga maritima sud de Rusia con a base naval de Sebastopol y lo puerto comercial d'Odessa, fundato en 1796, y desembolicato entre 1803 y 1814.
Os colons que plegoron ta las tierras conquiestas a los otomans y tartaros yeran prencipalment ucraineses procedents d'a zona entre Kiev y Khárkiv (dita Chicota Rusia) y tamién rusos. Tamién plegoron griegos y armenios de l'Imperio Otomán, chodigos, alemans (en Tauride, Yedisán y Crimea). En o sud de Besarabia y especialment en Buchac, as poblacions musulmanas son substituyidas por ucraineses, rusos, bulgaros, gagauzes y colons alemans. Se creyan aldeyas con nombres evocadors d'as campanyas rusas contra Napoleón Bonaparte.
Dende meyatos d'o sieglo XIX y sobretot con o desembolique d'o ferrocarril en 1870 bi ha una explotación d'os recursos minerals: a hulla d'a rechión de Donets y o fierro de Krivoi-Rog. Amaneix una industria pesata con un capitalismo salvache. En conchunto en Ucraína oriental y meridional i heba un desembolique que recordaba a un país nuevo a lo estilo d'America.
O sieglo XIX en Ucraína occidental
En o sieglo XIX en Podolia y Volinia i habió pocos cambios. En 1839 a Ilesia Uniata fue adhibita a la Ilesia Ortodoxa rusa a la fuerza. En Galitzia, Bucovina y Rutenia subcarpatica representaban un estrato social con rango inferior a lo d'os polacos. En 1846, cuan os polacos lis se sublevan a las autoridaz imperials austriacas, os ucraineses u rutens se sublevan a los nobles polacos, sublevacions que as tropas austriacas consiguen sofocar. A Ilesia Uniata se mantién firme entre os ucraineses u rutens baixo dominio austrohongaro y contribuye a fer-los sentir diferents tanto d'os polacos catolicos como d'os rusos ortodoxos. A politica hongara consigue que os rutens que viviban en o reino d'Hongría (Rutenia subcarpatica sobretot) se sientan diferents d'os rutens de Galitzia y Bucovina que viviban en o reino d'Austria, y con o tiempo a denominación de "rutén" designará especialment a los d'Hongría.
Os anyos 1917-1920
thumb|250px|Soldatos de l'Exercito ucrainés. Dende a sulsida de l'Imperio Zarista se constituye en Kiev o 15 de marzo de 1917 una Rada (u consello) que de seguida tien un amplo refirme popular. Os miembros proceden d'a Sociedat d'Ucraineses Progresistas (y os suyos simpatizants), que dende 1908 s'encerrinan en conseguir por os cauces legals o reconoiximiento d'os dreitos d'os ucraineses y un estatuto d'autonomía.
En noviembre de 1917, a Rada proclama a Republica Democratica d'Ucraína y constituye un Gubierno, con o socialdemocrata Symon Petliura como ministro d'a Guerra. Os bolcheviques optan en primeras por participar-ie, pero dimpués renuncian y estableixen o 25 d'aviento una republica rival en Khárkiv, refirmata por os soviets d'a cuenca d'o Donets. En chinero atacan Kiev. A Rada, replegata en Zhytomyr, proclama alavez a independencia d'Ucraína o día 28 d'aviento, y encomienza negociacions con Alemanya y l'Imperio Austrohongaro, que rematan en un tractau firmato en Brest-Litovsk o 9 de febrero de 1918. As Potencias Centrals reconoixen a independencia d'Ucraína y prometen que dimpués d'a guerra os rutens d'Austria-Hongría tendrían un estatuto d'autonomía. O 3 de marzo o Gubierno bolchevique ha de firmar o Tractau de Brest-Litovsk y reconoixer entre atras concesions a independencia d'Ucraína.
Guerra civil y caos
A retirata d'os alemans y austrohongaros en noviembre de 1918 en perder a Primera Guerra Mundial fa que i haiga un vueito de poder en Ucraína y que amaneixcan faccions enfrontinatas:
Os bolcheviques constituyen o 28 de noviembre de 1918 un Gubierno provisional d'Ucraína en Kursk (Rusia). O 3 de febrero de 1919 son en Khárkiv y o 6 de febrero en Kiev. O 14 de marzo se proclama a Republica Sovietica d'Ucraína.
Mes enta l'este l'anarquista Nestor Makhno organizó en abril de 1917 una Unión de campesins en Goulai Plé, a lo nord-este de Mariúpol. Se mantién en a rechión tot l'anyo 1918 en guerra de guerrillas contra os ocupants alemans y austrohongaros. En primerías de 1919 controla o territorio entre a mar d'Azov y Iekaterinoslav, y resiste a presión d'os exercitos rusos blancos d'Anton Ivanovitch Denikin, instalatos en a rechión d'o baixo Don y refirmatos en os cosacos de Kubán.
Os desembarcos de tropas aliatas en aviento de 1918 rematan en fracasos. Os griegos en Khersón y Nikilaiev son atacatos por os cosacos de Gregoriev en febrero de 1919. Os franceses, que heban plegato ta Odessa y Crimea, se retiran por no tener res que fer. Os britanicos se mantienen en a costa oriental d'a Mar Negra, on refirman a Denikin y mantienen en Cheorchia unas posicions pa asegurar-se o control d'o petrolio de Bacú. A evacuación francesa permite a los bolcheviques ocupar Odessa, saqueyata por Grigoriev, y dimpués Crimea. En mayo vencen a las bandas de Grigoriev, que ye asesinato o 27 de chulio. thumb|right|250px|Mapa con as mugas probisionals d'Ucraína en [[1919.]] En primavera de 1919 a situación ya yera mes clara. Denikin fa una gran ofensiva y ocupa en verano Crimea, Odessa y Kiev. Dende as posicions ucrainesas decide d'abanzar ta Moscú, arriba en Oroel o 13 d'octubre, pero ye aturato en Tula. O Exercito Royo responde y con o refirme de Makhno recupera o control de tot o país de fueras de Crimea, a on se retiran os blancos mandatos por Piotr Nikolaievitch Wrangel dende abril de 1920.
Tamién fendo parte d'a guerra polaco-sovietica en abril de 1920 Petliura y os polacos atacan l'ueste d'Ucraína y prenen Kiev o 6 de mayo. Wrangel abanza enta o norte arribando en Iekaterinoslav y Mariúpol. En chulio o Exercito Royo refusa a los polacos dica Lviv. Dimpués d'o contraataque d'os polacos as hostilidaz cesan en octubre. D'ista traza os royos pueden atacar con mes fuerza a los blancos en Crimea en noviembre. En noviembre 135.000 personas son evacuatas vía maritima dende Crimea, d'as que 70.000 yeran soldatos. O Exercito Royo prene Sebastopol o 15 de noviembre. Makhno ye o zaguero que lis queda a los bolcheviques por sozmeter. Se refuchia en Rumanía en agosto de 1921 y morirá en París en 1934, no sin antes haber conoixito en Durruti.
O resultato d'istas tres anyatas ye que Ucraína en surte arrasata. Kiev ha camviato de mans nueu vegatas. Bandas de chinez rivals feban destrozas por totas partes, traicionando a un bando u atro (os cosacos de Kubán traicionoron a Denikin). I habió muitos pillaches y mortaleras, y os ucraineses de Petliura facioron pogroms antichodigos en febrero-abril de 1919 en Podolia, a l'igual que os blancos de Denikin en chulio-agosto de 1919.
Sovietización d'Ucraína
thumb|right|250px|Victimas de l'[[Holodomor en Khárkiv en 1933.]] Instituita o 14 de marzo de 1919, a Republica Sovietica d'Ucraína esdevien o 30 d'aviento de 1922 una d'as Republicas constitutivas d'a Unión Sovietica (con Rusia, Belarrusia y Trascaucasia). A capital, establita en Khárkiv en 1923, tornará ta Kiev en 1934. En os anyos 1920 se revalorizará a luenga y cultura ucrainesas, en o periodo dito d'a Ucrainización. Se creyará una ilesia autocefala ortodoxa en Kiev. Dende setiembre de 1920 un decreto obliga a l'uso de l'ucrainés en l'amostranza. En agosto de 1923 l'ucrainés s'estendilla enta toz os campos de l'Administración. En a practica ye un bilingüismo ucrainés/ruso. Encara que a Nueva Politica Economica (NEP) leva efectos positivos, poco dimpués encomienza a era Stalin, con colectivización agricola, polarización ciudat-campo y entre 1932 y 1933 una gran mortalera por fambre organizata por o stalinismo, con cifras que podioron plegar dica os 7 millons de muertos. Tamién exterminoron a la elite intelectual ucrainesa.
Segunda Guerra Mundial
thumb|250px|Soldatos sovieticos mientres a [[batalla d'o Dnieper.]] Dimpués d'a invasión de Polonia por as tropas d'o Tercer Reich en setiembre de 1939, a Unión Sovietica alcordó repartir-se o territorio polaco con os alemans, y s'aneixionó Ucraína por una parte d'os cabos de Polonia: Volinia y Galitzia oriental, rechions habitatas por ucraineses. En chunio de 1940 s'adhiben, dimpués d'un ultimatum a Rumanía, Bucovina d'o Norte y Besarabia d'o Sud (o resto de Besarabia será a RSS de Moldavia). Poco dimpués as minorías alemanas de totas ixas zonas (alemans d'a Mar Negra), serán deportatas t'Alemanya.
A conquiesta d'Ucraína por os alemans, con aduya d'os rumanos, que quereban recuperar Moldavia, encomienza o 22 de chunio de 1941 (Operación Barbarroya) y remata en octubre. Bi ha una reorganización territorial feita por o Tercer Reich:
A rapideza de l'abance alemán deixa a las poblacions locals sin reación inmediata. Os Einsatzgruppen proceden a fer mortaleras de chodigos, que son acotolatos en 1942 con participación de voluntarios ucraineses, a l'inte que s'acelera a leva por os servicios de Fritz Sauckel d'a man d'obra masculina y femenina. Os ucraineses fan parte, chunto con os polacos, d'a mayor parte d'os ostarbeiter trasladatos a los campos de treballo en Alemanya u a los campos de concentración. A resistencia se fa mes dificil d'organizar que en Belarrusia por no haber-ie extensas zonas paulencas u forestals.
Bels ucraineses s'alistan en o campo alemán: milicians rutens persiguen a los chodigos de Galitzia oriental, y os guardias d'os campos d'exterminio de Polonia son ucraineses con uniforme negro d'as Schutzstaffel. Ucraineses de Galitzia formoron a 14ª Waffen Grenadier Division der SS Galicische, mandata por o SS-Brigadeführer Pavlo Schandruk, amás d'atras unidaz mes chicotas.
En Volinia amaneix un movimiento clandestino contra os alemans y os sovieticos. Lo diriche Stefan Bandera, a qui os alemans ensopinan y internan en un campo de concentración. Os banderistas encara luitarán dimpués de 1945 contra os sovieticos.
Dimpués d'a batalla de Stalingrado l'Exercito Royo sovietico reocupa Ucraína entre agosto de 1943 y chulio de 1944. A destrucción ye masiva, y os alemans practican a politica de tierra cremata en albandonar o país. O numero d'ucraineses muertos en a Segunda Guerra Mundial a mans de sovieticos u d'alemans s'eleva a 6 millons.
Postguerra
160px|thumb|left|Escudo de l'antiga [[Republica Socialista Sovietica d'Ucraína.]] En l'anyo 1945 cuasi toz os ucraineses son reunitos en una mesma republica, a Republica Socialista Sovietica d'Ucraína: amés d'os ucraineses de territorios que antes yeran de Polonia (Volinia y Galitzia Oriental) u de Rumanía (Bucovina d'o Norte), os sovieticos han ocupato a Rutenia subcarpatica (que Checoslovaquia cedió a la Unión Sovietica o 29 de chunio de 1945). Se procede a un cambio de población: mes d'un millón de polacos d'Ucraína occidental son trasladatos ta Polonia, mientres que os ucraineses d'a rechión de Chelm (a l'este de Lublin) son trasladatos ta Ucraína.
Os lemki d'o sudeste de Polonia seguiban luitando por a suya independencia y incorporación a Ucraína con actividaz terroristas. Fuoron deportatos y ixemenatos por tot Polonia en a "Operación Vistula".
O movimiento de renovación nacional torna a existir en Ucraína dimpués d'a muerte de Stalin. Nikita Kruschov yera ucrainés y lo tolera, pero o movimiento de renovación nacional s'infiltra en o Partiu Comunista Ucrainés y en 1972 Leonidas Breznev torna a las represions y purgas. O primer secretario, Petro Chelest, sospeitoso de nacionalismo, ha de ceder o puesto a l'ultraconservador Vladimir Chtcherbytsky, en o poder dica 1989.
Ucraína independient
En 1989 amaneixen dos formacions politicas aparte d'o Partiu Comunista Ucrainés: O Roukh (Movimiento Ucrainés de Reestructuración), fundato en 1988 por intelectuals d'esprito democrata y nacionalista, y se torna independentista en ixa mesma anyata, ye o mes fuerte en l'ueste y centro d'o país. O 21 de chinero de 1990 organiza una cadena humana de cuasi 500 km a traviés d'a Republica pa conmemorar a proclamación d'a independencia por a Rada de 1918. O Movimiento Sendical Independient de Miners de Donbass, surtito d'as vadas de chulio de 1989, reivindica tanto politicas democraticas como nacionalistas.
En chulio de 1990 Ucraína proclama, un mes dimpués que Rusia, a suya sobiranía, pero o golpe d'estato de Rusia d'agosto de 1991 influye en o proceso d'independencia.
L'1 d'aviento de 1991 un referendum en o que participa o conchunto d'a población aprueba por mes d'o 90% a independencia. Una semana mes tarde Rusia, Ucraína y Belarrusia declaran o final d'a Unión Sovietica y fundan a CEI.
Leonid Kravtchuk, ex-comunista, ye esleito president d'a Republica l'1 d'aviento de 1991. As relacions con Rusia, que no acaba d'acceptar a independencia d'Ucraína, son problematicas. Bi ha un contencioso territorial (Rusia reclama Crimea y o control de l'antiga Flota sovietica d'a Mar Negra), un problema churisdicional sobre as armas nucleyars y problemas economicos (a dependencia d'Ucraína d'o suministro enerchetico ruso de gas natural).
En chinero de 1994 Estaus Unius ofreixe aduya economica a Ucraína con a condición que renunciase a l'armamento nucleyar. As eleccions de chinero de 1994 en Crimea dioron mayoría a los partidarios d'a maxima autonomía respecto a Kiev. A cuestión d'a flota d'a Mar Negra poquet a poquet s'ha feito notar menos porque cada vegata ye mes viella y obsoleta, por o que pierde importancia estratechica.
A guerra ruso-ucrainesa prencipió en febrero de 2014 y se centró en l'estau de Crimea y partis d'o Donbas, que son reconoixius internacionalment como parti d'Ucraína. Lo conflicto incluyó l'anexión rusa de Crimea (2014), a guerra en Donbas (2014-present), incidents navals, guerra cibernetica y una invasión rusa a gran escala d'Ucraína lo 24 de febrero de 2022, con aduya de Belarrusia que permitió lo paso d'as tropas rusas tanto per tierra como per aire.
Gubierno y politica
Ucraína ye una republica con un sistema misto semi-parlamentario y semi-presidencialista con brancas lechislativa, executiva y chudicial deseparatas. O president ye esleito por votación popular cada cinco anyadas y ye formalment o chefe d'Estato.
O poder lechislativo d'Ucraína ye formato por un parlamento unicameral con 450 escanyos, a Verkhovna Rada. O Parlamento ye o prencipal responsable d'a formación d'o poder executivo y d'o Gabinet de ministros, d'o cual ye maximo dirichent o Primer ministro
Totas as leis, actas d'o Parlamento u d'o Gabinet de ministros, decretos presidencials y actas d'o Parlamento de Crimea pueden estar derogatas por a Cort Constitucional si violan a Constitución d'Ucraína. Atras actas normativas tamién son subchectas a la revisión chudicial. A Cort Suprema ye o prencipal organismo en o sistema de corz con churisdición cheneral.
Se guarencia oficialment l'autogubierno local. Asinas, os concellos municipals y alcaldes son popularment esleitos y exercen o control sobre os presupuestos locals. Os gubernants d'as rechions y districtos d'Ucraína son esleitos por o president.
Ucraína tien un gran numero de partius politicos, muitos d'os cuals tienen bels poquez miembros y son desconoixitos ta o publico en cheneral. A sobén os partius chicoz gosan unir-sen en coalicions de cuantos partius ta partecipar en as eleccions parlamentarias.
Exercito
thumb|Soldatos de l'[[exercito ucrainés en un BTR-80 en Iraq.]]
Dimpués d'a cayita d'a Unión Sovietica y d'a suya disolución, Ucraína recibió un herencio d'una fuerza militar de 780.000 hombres en o suyo territorio, equipata con o tercer arsenal d'armas nucleyars mas gran d'o mundo. En mayo de 1992, Ucraína sinyó lo Tractau de Reducción Estratechica d'Armas en que o país alcordó d'entregar as suyas armas nucleyars a Rusia ta la suya eliminación y unir-se a lo Tractau de No-Proliferación Nucleyar como un estato sin d'armas nucleyars. Ucraína ratificó lo tractau en 1994, y en 1996 se convirtió en un país libre d'armas nucleyars. Actualment l'exercito d'Ucraína ye o segundo mas gran d'Europa, dimpués de l'exercito ruso.
Ucraína ha ito chugando, cada vegata mas, un important papel en as misions de paz arredol d'o mundo. As tropas ucrainesas fan parte en Kosovo d'o Batallón polaco-ucrainés Bi ha tamién una unidat ucrainesa en Liban, como parte d'as Fuerzas d'as Nacions Unidas en Liban. Amás bi ha un batallón de entrenamiento y mantenimiento en Sierra Leone. En mayo de 2003 una unidat de l'exercito ucrainés baixo mando polaco participó en as operacions militars en Iraq como parte d'a fuerza multinacional en iste país. En total bi ha actualment 562 militars ucraineses en servicio en diferents misions arredol d'o mundo.
Dimpués d'a suya independencia, Ucraína s'autodeclaró como un estato neutral. O país ha tenito dende allora una asociación militar limitata con Rusia, con atros países d'a CEI y con a OTAN dende 1994. En a decada d'os anyos 2000 o Gubierno s'ha inclinato mas enta la OTAN, gosando sinyar un alcuerdo de cooperación con ista organización en l'anyo 2002. Manimenos, s'ha declarato que a futura cuestión d'una posible dentrata d'Ucraína en a OTAN se preguntaría a traviés d'un referendum nacional.
Organización politico-administrativa
O sistema de divisions administrativas d'Ucraína reflecta o suyo carácter d'estato unitario (como apareixe en a suya constitución) con gubiernos locals unificatos ta cadaguna d'as subdivisions.
Ucraína se divide en vinticuatre provincias (u oblasts, tamién a vegatas tradueito como rechions) y una republica autonoma (en ucrainés avtonomna respublika), Crimea. Amás as ciudaz de Kiev, a capital, y Sevastopol tienen un estatus legal especial. As 24 provincias y Crimea se subdividen en 490 districtos (en ucrainés raions) u unidaz administrativas de segundo ran. L'aria meyana d'un raión ye de 1.200 km² y a población meyana de bels 52.000 habitadors.
As arias urbanas (ciudaz) pueden estar subordinatas a lo estato (como en o caso de Kiev y Sevastopol) u a l'administración d'a suya provincia u districto, pendendo d'a suya población u d'a suya importancia socioeconomica. As unidaz administrativas mas baixas incluyen asentamientos de tipo urbán, que son pareixitos a las comunidaz rurals, pero son muito mas urbanizatos, incluyindo interpresas, escuelas y infraestructuras de transporte.
En total, Ucraína tien 457 ciudaz, 176 d'as cualas son dirichitas dende as suyas provincias, 279 mas chicotas que son dirichitas dende os districtos y dos ciudaz con estatus especial. Amás bi ha 886 asentamientos de tipo urbán y 28.552 lugars mas chicoz.
1 En aragonés adaptable como Volinia
2 En aragonés adaptable como Trascarpacia
3 En aragonés adaptable como Saproche
Cheografía
thumb|250px|L'Ai-Petri (1200 m). thumb|250px|Relieve d'Ucraína. Con una superficie de 603.700 km², una linia de costa de 2.782 km y una distancia de 1.316 km d'este a ueste y de 893 km de norte a sud, Ucraína ye o 44eno país mas gran d'o mundo. Ye o país mas gran que ye situato totalment en Europa y o segundo país d'Europa por superficie (dimpués d'a parti europea de Rusia y antis d'a Francia metropolitana).
En Ucraína predomina a topografía plana, y os ríos la trescruzan con un trazato predominant de norte-sud u norueste-sudeste. Os relieves mes importants son os Carpatos en o cabo occidental. Ucraína ye travesata por ríos como lo Dnieper (en ucrainés Dnipro), o Donets, o Dniester y Bug Meridional, que fluyen enta la mar Negra y a chicota mar d'Azov. En o sudueste o delta d'o Danubio fa de muga con Rumanía. A mayor tuca d'Ucraína ye o monte Hoverla, en os Carpatos, con 2.061 metros d'altaria sobre o livel d'a mar, encara que en a peninsula de Crimea bi ha tamién un macizo montanyoso con altarias de 1.500 metros, con cinglos enta la mar Negra.
O clima predominant ye templato continental, con hibiernos fridos y veranos calorosos, de fueras d'o sud de Crimea que tien un clima mediterranio. A temperatura meya en Khárkiv, en Ucraína oriental, ye de 7 °C en chinero y de 20 °C en chulio. Antiparte, as plevias son de 750 mm/anyo en o norte y de 250 mm/anyo en o sud d'o país.
A vechetación natural se distribuiba prencipalment en cinturón latitudinals, con un cinturón d'estepas paralelo tamién a la costa d'a mar Negra, un cinturón d'estepas arbolatas en o centro, y selva templata en o norte y ueste, on a presencia d'os monts Carpatos fa que i haiga pisos bioclimaticos de vechetación. A peninsula de Crimea constitui una excepción, con vechetación mediterrania en o sud y selvas submediterranias en as suyas montanyas.
Bi ha grans extensions de suelos negros u chernozem.
Mugas
Ucraína muga a lo norte con Belarrusia, a l'este y nord-este con Rusia, a l'ueste con Polonia, Eslovaquia y Hongría, y a lo sudueste con Rumanía y Republica de Moldavia.
Economía
thumb|left|[[Gratacielos en Kiev.]] thumb|left|Gratacielos en Dnipropetrovsk. thumb|left|Kiev, o corazón economico d'a ciudat. thumb|right|L'edificio d'o [[Banco Nacional d'Ucraína.]] thumb|left|Un [[Antonov An-148 de fabricación ucrainesa.]] En os tiempos sovieticos, a economía d'Ucraína yera a segunda mayor d'a Unión Sovietica, estando importants a industria y l'agricultura aintro d'a suya economía de planificación centralizata. Con a cayita d'o sistema sovietico, o país pasó d'una economía de planificación centralizata a una economía capitalista de mercato. O proceso de transición estió dificil ta la mayoría d'a población que cayó en a pobreza. A economía d'Ucraína se contrayó muito en os anyos dimpués d'a cayita d'a URSS. A vida d'o día a día d'una persona de renda meya en Ucraína se tornó en una luita. Un gran numero de ciudadans en a Ucraína rural sobrevivioron gracias a que cautivaban a suya propia comida, a sobén treballando a la vegata en dos u mas puestos y mercando os biens de primera necesidat a traviés de trucas.
En 1991, o Gubierno ucrainés liberalizó a mayoria d'os precios ta luitar contra la escaseza de productos, solucionando lo problema con exito. A la vegata, o Gubierno contino subsidiando a las interpresas controlatas por o estato y a lo sector de l'agricultura a traviés d'o suyo sistema d'emisión monetaria. Os cambeos en as politicas monetarias en primerías d'a decada de 1990 facioron que a inflación puyase dica rans de hiperinflación. En l'anyo 1993, Ucraína teneba o record mundial de puyata d'a inflación en un anyo natural. Os que mas sufrioron ista situación estioron qui viviban con ingresos fixos. Os precios s'estabilizoron poco dimpués d'a introducción d'a nueva moneda, a grivnia, en 1996. As reformas estructurals se i facioron tamién muit amoniquet. Dimpués d'a independencia, o Gubierno creyó un marco legal ta la privatización. Manimenos, bi habió una ampla resistencia a las reformas aintro d'o gubierno y ta una parte significativa d'a población s'aturoron luego os esfuerzos de reforma. Un gran numero d'interpresas estatals no habioron de pasar por o proceso de privatización. Tanimientres, en 1999, o PIB heba caito en un 40% respective a l'anyo 1991, encara que se recuperó una mica por dencima d'a marca d'o 100 % a la fin de 2006. En primerías d'a decada de 2000, a economía amostraba un creiximiento d'entre o 5 y o 10% basato en a exportación, con un creiximiento d'a producción industrial de mas d'o 10% por anyo. A crisi economica de l'anyo 2008 afecto tamién a Ucraína, y en noviembre de 2008 o FMI aprebó un ampre de 16,5 billons de dólars ta o país.
O PIB (PPA) d'Ucraína en l'anyo 2007, calculato por a CIA, yera 29eno en o mundo y estimato en $359,9 billons. Su PIB por capita en 2008 d'alcuerdo con a CIA yera de $7.800 (en termins de PPA), estando lo 83eno d'o mundo. O PIB nominal (en dólars estausunidenses, calculato a valor de mercato de cambio) yera de $198 billons, 41eno d'o mundo. En chulio de 2008 o salario nominal meyano en Ucraína yera de 1.930 mensuals. A tamas de continar por debaixo d'os vecins países d'Europa Central os salarios dica 2008 han creixito en un 36,8% D'alcuerdo con o PNUD en l'anyo 2003 o 4,9% d'a población ucrainesa viviba por debaixo d'os 2 dólars por día y un 19,5% d'a población viviba por debaixo d'o branquil d'a pobreza ixe mesmo anyo.
thumb|Divisions administrativas d'Ucraína por salario mensual. Ucraína produce cuasi toz os tipos de vehíclos de transporte y aeronaus. Os avions Antonov y os cambions KrAZ s'esportan a muitos países. A mayoría d'as exportacions d'Ucraína se dirichen a la Unión Europea y a CEI. Dende a suya independencia, Ucraína ha mantenito a suya propia achencia espacial, l'Achencia Espacial Nacional d'Ucraína. Ucraína se combirtió en un participant prou activo en as misions d'exploración d'o espacio. Entre 1991 y 2007, Ucraína ha lanzato seis satelites de fabricación propia y 101 lanzaderas espacials y contina disenyando naus espacials. Asinas actualment, Ucraína ye reconoixita en o mundo como un lider en a producción de misils y a suya tecnolochía asociata.